CELEX: 32020R0206
Language: bg
Date: 2020-02-14 00:00:00
Title: Регламент за изпълнение (ЕС) 2020/206 на Комисията от 14 февруари 2020 година за разрешаване на пускането на пазара на плодов пулп, сок от пулп и концентриран сок от пулп от Theobroma cacao L. като традиционна храна от трета държава съгласно Регламент (ЕС) 2015/2283 на Европейския парламент и на Съвета и за изменение на Регламент за изпълнение (ЕС) 2017/2470 на Комисията (текст от значение за ЕИП)

17.2.2020   
               
               
                  BG
               
               
                  Официален вестник на Европейския съюз
               
               
                  L 43/66
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/206 НА КОМИСИЯТА
         от 14 февруари 2020 година
         за разрешаване на пускането на пазара на плодов пулп, сок от пулп и концентриран сок от пулп от Theobroma cacao L. като традиционна храна от трета държава съгласно Регламент (ЕС) 2015/2283 на Европейския парламент и на Съвета и за изменение на Регламент за изпълнение (ЕС) 2017/2470 на Комисията
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2015/2283 на Европейския парламент и на Съвета от 25 ноември 2015 г. относно новите храни, за изменение на Регламент (ЕС) № 1169/2011 на Европейския парламент и на Съвета и за отмяна на Регламент (ЕО) № 258/97 на Европейския парламент и на Съвета и на Регламент (ЕО) № 1852/2001 на Комисията (1), и по-специално член 15, параграф 4 от него,
         като има предвид, че:
         
                     (1)
                  
                  
                     В Регламент (ЕС) 2015/2283 се предвижда, че само новите храни, разрешени и включени в списъка на Съюза, могат да бъдат пуснати на пазара в рамките на Съюза. Традиционната храна от трета държава е нова храна съгласно определението в член 3 от Регламент (ЕС) 2015/2283.
                  
               
                     (2)
                  
                  
                     С Регламент за изпълнение (ЕС) 2017/2468 на Комисията (2) се определят административните и научните изисквания по отношение на традиционни храни от трети държави.
                  
               
                     (3)
                  
                  
                     На основание член 8 от Регламент (ЕС) 2015/2283 беше приет Регламент за изпълнение (ЕС) 2017/2470 на Комисията (3) за изготвяне на списъка на Съюза на разрешените нови храни.
                  
               
                     (4)
                  
                  
                     В съответствие с член 15, параграф 4 от Регламент (ЕС) 2015/2283 Комисията е тази, която следва да вземе решение за разрешаването и за пускането на пазара на Съюза на дадена традиционна храна от трета държава.
                  
               
                     (5)
                  
                  
                     На 30 януари 2019 г. и 28 март 2019 г. дружествата Nestec York Ltd. и Cabosse Naturals NV. („заявителите“) подадоха до Комисията уведомление по смисъла на член 14 от Регламент (ЕС) 2015/2283 за намерението си да пуснат на пазара на Съюза плодов пулп, сок от пулп и концентриран сок от пулп от Theobroma cacao L. („Какаов пулп“) като традиционна храна от трета държава. Искането на заявителя се отнася за консумацията на плодов пулп, сок от пулп и концентриран сок от пулп от Theobroma cacao L. като такива или като съставка от населението като цяло.
                  
               
                     (6)
                  
                  
                     В съответствие с член 7, параграф 2 от Регламент за изпълнение (ЕС) 2017/2468 Комисията поиска от заявителите допълнителна информация по отношение на валидността на уведомяването. Поисканата информация беше предоставена на 12 април 2019 г. и на 20 юни 2019 г.
                  
               
                     (7)
                  
                  
                     От предоставените от заявителите данни става видно, че плодовият пулп, сокът от пулп и концентрираният сок от пулп от Theobroma cacao L. имат предистория на безопасна употреба като храна в Бразилия.
                  
               
                     (8)
                  
                  
                     В съответствие с член 15, параграф 1 от Регламент (ЕС) 2015/2283 на 22 май 2019 г. и 20 юни 2019 г. Комисията препрати валидните уведомления до държавите членки и до Европейския орган за безопасност на храните („Органа“).
                  
               
                     (9)
                  
                  
                     В предвидения в член 15, параграф 2 от Регламент (ЕС) 2015/2283 четиримесечен срок нито държавите членки, нито Органът представиха на Комисията надлежно мотивирани възражения относно безопасността срещу пускането на пазара в рамките на Съюза на плодов пулп, сок от пулп и концентриран сок от пулп от Theobroma cacao L.
                  
               
                     (10)
                  
                  
                     Поради това Комисията следва да разреши пускането на пазара в рамките на Съюза на плодов пулп, сок от пулп и концентриран сок от пулп от Theobroma cacao L. и да актуализира списъка на Съюза на новите храни.
                  
               
                     (11)
                  
                  
                     С оглед на горното Регламент за изпълнение (ЕС) 2017/2470 следва да бъде съответно изменен,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            
               1.   Плодовият пулп, сокът от пулп и концентрираният сок от пулп от Theobroma cacao L., така както са описани в приложението към настоящия регламент, се вписват в списъка на Съюза на разрешените нови храни, поместен в Регламент за изпълнение (ЕС) 2017/2470.
            
            
               2.   Вписването в списъка на Съюза по параграф 1 включва условията за употреба и изискванията за етикетиране, определени в приложението към настоящия регламент.
            
         
         
            Член 2
            Приложението към Регламент за изпълнение (ЕС) 2017/2470 се изменя в съответствие с приложението към настоящия регламент.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 14 февруари 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 327, 11.12.2015 г., стр. 1.
         
            (2)  Регламент за изпълнение (ЕС) 2017/2468 на Комисията от 20 декември 2017 г. за определяне на административните и научните изисквания по отношение на традиционни храни от трети държави в съответствие с Регламент (ЕС) 2015/2283 на Европейския парламент и на Съвета относно новите храни (ОВ L 351, 30.12.2017 г., стр. 55).
         
            (3)  Регламент за изпълнение (ЕС) 2017/2470 на Комисията от 20 декември 2017 г. за изготвяне на списъка на Съюза на новите храни в съответствие с Регламент (ЕС) 2015/2283 на Европейския парламент и на Съвета относно новите храни (ОВ L 351, 30.12.2017 г., стр. 72).
      
      
         
            ПРИЛОЖЕНИЕ
            Приложението към Регламент за изпълнение (ЕС) 2017/2470 се изменя, както следва:
            
                        1)
                     
                     
                        В таблица 1 (Разрешени нови храни) се вмъква по азбучен ред следното вписване:
                        
                                    Разрешена нова храна
                                 
                                 
                                    Условия, при които новата храна може да се употребява
                                 
                                 
                                    Допълнителни специфични изисквания за етикетиране
                                 
                                 
                                    Други изисквания
                                 
                              
                                    „Плодов пулп, сок от пулп, концентриран сок от пулп от Theobroma cacao L. (традиционна храна от трета държава)
                                 
                                 
                                    Не е посочено
                                 
                                 
                                    Означението на новата храна при етикетиране на хранителните продукти, в които се съдържа, е „какаов (Theobroma cacao L.) пулп“, „сок от какаов (Theobroma cacao L.) пулп“ или „концентриран сок от какаов (Theobroma cacao L.) пулп“ в зависимост от използваната форма.“
                                 
                                 
                                     
                                 
                              
                  
                        2)
                     
                     
                        В таблица 2 (Спецификации) се вмъква по азбучен ред следното вписване:
                        
                                    Разрешена нова храна
                                 
                                 
                                    Спецификации
                                 
                              
                                    „Плодов пулп, сок от пулп, концентриран сок от пулп от Theobroma cacao L.
                                    (традиционна храна от трета държава)
                                 
                                 
                                    
                                       Описание/определение
                                    
                                    Традиционната храна е плодов пулп от какаово (Theobroma cacao L) растение, който представлява „воднисто, слузесто и киселинно вещество, в което са обгърнати семената“.
                                    Какаовият плодов пулп се получава чрез разделяне на какаовите шушулки, последвано от разделяне на люспите и зърната; след това пулпът се подлага на пастьоризация и замразяване. Сокът от какаов пулп и/или концентрираният сок от какаов пулп се получават след съответна преработка (ензимно третиране, пастьоризация, филтриране и сгъстяване на сока).
                                    
                                       Обичаен състав на какаовия плодов пулп, сок от пулп и концентриран сок от пулп
                                    
                                    Белтък (g/100 g): 0,0—2,0
                                    Общо мазнини (g/100 g): 0,0—0,2
                                    Общо захари (g/100 g): > 11,0
                                    Стойност по скалата на Брикс (° Brix): ≥ 14
                                    pH: 3,3—4,0
                                    
                                       Микробиологични критерии
                                    
                                    Общ брой на аеробните микроорганизми: < 10 000  CFU (1)/g
                                    Ентеробактерии: ≤ 10 CFU/g
                                    
                                       Salmonella: да не се открива в 25 g“
                                 
                              
                  
               (1)  CFU: образуваща колония единица.